open-index/open-wikipedia-markdown huggingface dataset:
எஸ். செல்லமுத்து

**சங்கரப்பிள்ளை செல்லமுத்து** (*Sangarapillai Sellamuttu*, 25 பெப்ரவரி 1916 - 1993) இலங்கைத் தமிழ் அரசியல்வாதியும், வழக்கறிஞரும், தொழிலதிபரும் ஆவார். இவர் கொழும்பு மாநகர சபை முதல்வராக 1951 இல் தெரிவு செய்யப்பட்டார்.

## வாழ்க்கைக் குறிப்பு
சங்கரப்பிள்ளை யாழ்ப்பாணம், மானிப்பாயைச் சேர்ந்த அதிகார் ஏ. செல்லமுத்து என்பவருக்கு நான்காவது மகனாகப் பிறந்தார். கொழும்பு ரோயல் கல்லூரியிலும், பின்னர் கேம்பிரிட்ச் திரித்துவக் கல்லூரியிலும் கல்வி கற்றார்.

கல்வியை முடித்துக் கொண்ட இவர் வழக்கறிஞராகப் பணியாற்றினார். சர் சிற்றம்பலம் கார்டினரின் அழைப்பை ஏற்று அவரது சிலோன் தியேட்டர்சு நிறுவனத்தில் 1944 இல் இணைந்து அதன் நிதி, மற்றும் சட்ட அலுவல்களுக்குப் பொறுப்பாகப் பணியாற்றினார். 1946 இல் அதன் பணிப்பாளர் சபைக்குத் தெரிவு செய்யப்பட்டார். 1974 ஆம் ஆண்டில் அந்நிறுவனத்தின் தலைவரானார்.

## அரசியலில்
உள்ளூர் அரசியலில் ஆர்வம் கொண்ட செல்லமுத்து 1951 ஆம் ஆண்டில் கொழும்பு கறுவாத்தோட்டம் வட்டாரத்தில் இருந்து ஐக்கிய தேசியக் கட்சியின் சார்பில் கொழும்பு நகர சபைக்குப் போட்டியின்றித் தெரிவு செய்யப்பட்டார். 1951 சனவரி 10 இல் இவர் கொழும்பு நகர முதல்வராகத் (மேயராக) தெரிவு செய்யப்பட்டார். இவருக்கு 17 வாக்குகள் கிடைத்தன. இவரை எதிர்த்துப் போட்டியிட்ட ரி. ருத்ரா 11 வாக்குகளைப் பெற்றார். இவரது காலத்தில் களத்துவாவை நீர் விநியோகத் திட்டம் ஆரம்பம், துரொலி பேருந்து சேவை அறிமுகம் போன்றவை குறிப்பிடத்தக்கவை ஆகும்.

## சமூகப் பணிகள்
கொழும்பு இந்துக் கல்லூரியின் நிறுவனர்களில் இவரும் ஒருவர் ஆவார். மோதரை சித்தி விநாயகர் கோவில் புனரமைப்பில் இவர் முக்கிய பங்கள்ளிப்பாளர் ஆவார். இவர் அரச அடைமான வங்கிப் பணிப்பாளர் சபை, மில்லர்சு, கார்கில்சு நிறுவனங்களின் பணிப்பாளர் சபைகள ஆகியவற்றில் உறுப்பினராக இருந்துள்ளார்.

## குடும்பம்
சங்கரப்பிள்ளை செல்லமுத்து 1941 இல் சொக்கநாதன் தம்பையா என்பவரின் மகள் ஞானேசுவரியை (இறப்பு: மார்ச் 2002) திருமணம் புரிந்தார். இவர்களுக்கு ராஜன், உமேஷா என இரு பிள்ளைகள் உள்ளனர். செல்லமுத்து ஆகத்து 1993 இல் தனது 77வது அகவையில் காலமானார்.

## மேற்கோள்கள்

## வெளி இணைப்புகள்
*The Sellamuttu Ancestry

பகுப்பு:1916 பிறப்புகள்
பகுப்பு:1993 இறப்புகள்
பகுப்பு:கொழும்பு முதல்வர்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:யாழ்ப்பாண மாவட்ட மக்கள்
லம்மசு

**லம்மசு** (***lamassu*** (ஆப்பெழுத்து: , ; சுமேரியம்:lammař; அக்காதியம்: *lamassu*; சிலநேரங்களில் ***லமஸ்சுஸ்*** என்றும் அழைப்பர்.)பண்டைய அசிரியர்களின் காவல்தெய்வம் ஆகும். லம்மசு காவல் தெய்வத்தின் சிற்பங்கள் மனிதத் தலையும், காளை அல்லது சிங்க உடலும்,  சிறகுகளுடன் கூடியது.
சில தொல்லியல் ஆய்வாளர்கள் லம்மசு  பெண் தெய்வத்தை பிரதிநிதித்துவம் செய்ய சித்தரிக்கப்படுகிறது எனக் கூறுகின்றனர். 
*லம்மசு* சிற்பம் இராசி மண்டலத்தின் விண்மீன்களின் கூட்டத்தை குறிப்பதாக கருதுகின்றனர்.

## படிமவியல்

மனிதத் தலையும், காளையின் உடலும், சிறகுகளும் கொண்ட லம்மசு சிற்பங்களின் உடலில் அழகிய மணிகள் செதுக்கப்பட்டுள்ளது.

கிமு 3,0000 ஆண்டுகளுக்கு முன்னர், மனிதத் தலையும், இறகுகளுடன் கூடிய இது போன்ற சிற்பங்கள், பண்டைய அண்மை கிழக்கின்  எப்லா இராச்சியத்தில் முதன்முதலாகக் கண்டெடுக்கப்பட்டதாக அகழாய்வுக் குறிப்புகள் கூறுகிறது. லம்மசு சிற்பங்கள் அசிரியர்களின் வீரத்தின் அடையாளமாக  குறிக்கப்படுகிறது.

அசிரியர்களின் அரண்மனை நுழைவாயில்களின் இருபுறங்களிலும் மற்றும் அரசவை மண்டபங்களிலும் லம்மசு சிற்பங்கள் காணப்படுகிறது.

 
## படக்காட்சியகம்

Image:BM; RM6 - ANE, Assyrian Sculpture 14 West Wall (M + N) ~ Assyrian Empire + Lamassu, Gates at Balawat, Relief Panel's & Full Projection.3.jpg|நிம்ருத் அரண்மனையின் லம்மசு, பிரித்தானிய அருங்காட்சியகம் 
Image:Winged Human-headed Bulls.JPG| துர்-சருக்கின் தொல்லியல் களத்தில் கிடைத்த லம்மசு,  பிரித்தானிய அருங்காட்சியகம்
Image:BM; RM8 - ANE, Nimrud Palace Reliefs 75 South + East Wall (S) ~ Central Palace of Tiglath-pileser III (744-727 B.C) + Full Elevation & Viewing South.1.JPG| நிம்ருத்தின் மனித முகமும், சிறகுகளுடன் கூடிய சிங்கம் மற்றும் காளையின் கால்கள் கொண்ட  லம்மசு, மெட்ரோபாலிடன் கலை அருங்காட்சியகம், நியுயார்க், ஐக்கிய அமெரிக்கா  
Image:Human-headed Winged Bulls Gate Khorsabad - Louvre 01a.jpg|ஈராக்கின் துர்-சருக்கின் தொல்லியல் களத்தில் கிடைத்த மனிதத் தலையும் சிறகுகளுடன் கூடிய காளையின் லம்மசு சிற்பம், இலூவா அருங்காட்சியகம், பாரிஸ், பிரான்சு
Image:Louvre room 229-Khorsabad-19676 AO0004.002.jpg|துர்-சருக்கில் கண்டெடுக்கப்பட்ட லம்மசு சிற்பம், இலூவா அருங்காட்சியகம்
Image:Louvre room 229-Khorsabad-27841 AO004.001.jpg| 
Image:Human-headed Winged Bulls Gate Khorsabad - Louvre 02aa.jpg|
File:Human-headed winged lion (lamassu) MET DP252320.jpeg|நிம்ருத்தின் லம்மசு சிற்பம் 
Image:Lammasu2.jpg|
File:Cylinder Seal, Achaemenid, modern impression 05.jpg|கிமு 5ம் நூற்றாண்டின் அகாமனிசியப் பேரரசின் லம்மசு சிற்பம்  


## இதனையும் காண்க
* பாபிலோனின் சிங்கம்
* எஸ்தரின் நட்சத்திரம்
* பண்டைய அண்மை கிழக்கின் நகரங்கள்

## அடிக்குறிப்புகள்

## மேற்கோள்கள்
*Henri Frankfort|Frankfort, Henri, *The Art and Architecture of the Ancient Orient*, Pelican History of Art, 4th ed 1970, Penguin (now Yale History of Art), 

## வெளி இணைப்புகள்
* Webpage about the Šêdu in the Louvre Museum 

பகுப்பு:கற்பனை உயிரினங்கள்
பகுப்பு:பண்டைய அண்மைக் கிழக்கின் தொல்பொருட்கள்
பகுப்பு:பண்டைய அண்மைக் கிழக்கின் தொல்பொருட்கள்
டெக்கேனால்

**டெக்கேனால்** *(Decanal)* என்பது C9H19CHO என்ற மூலக்கூற்று வாய்ப்பாடு கொண்ட ஒரு கரிமச் சேர்மம் ஆகும். பத்து கார்பன் அணுக்களால் ஆன ஒர் எளிய ஆல்டிகைடு சேர்மத்திற்கு இது உதாரணமாகும்.

## தோற்றம்

டெக்கேனால் இயற்கையாகவே தோன்றுகிறது  வாசனை திரவியங்கள் மற்றும் சுவையூட்டிகளில் இதைப் பயன்படுத்துகின்றனர்  
 
ஆக்டனால், சிட்ரால் மற்றும் சினென்சால் ஆகியனவற்றுடன் சேர்ந்து டெக்கேனால் கிக்சிலியின் முக்கியமான பகுதிப்பொருளாகக் காணப்படுகிறது.  
  
புளித்த மாவின் நெடிக்கும் டெக்கேனால் ஒரு பகுதிப்பொருளாக உள்ளது .

கொத்தமல்லி மூலிகையின் (கொரியண்டம் சாடிமம்) அத்தியாவசிய எண்ணெயிலும் பிரதானமான மூலப்பொருளாக (17%) டெக்கேனால் உள்ளது .

## தயாரிப்பு

டெக்கேனால் ஆல்ககாலை ஆக்சிசனேற்றம் செய்து டெக்கேனாலைத் தயாரிக்க இயலும் . 
## மேற்கோள்கள்

பகுப்பு:கொழுப்பு ஆல்டிகைடுகள்
பகுப்பு:இனிப்பு மணம் கொண்ட இரசாயனங்கள்
தார்தனெல்சு நீரிணை

[thumb|right|250px|தார்தனெல்சு நீரிணை மஞ்சள் வண்ணத்திலும்  [பொசுபோரசு சிவப்பாகவும் காட்டப்பட்டுள்ள துருக்கியின் நிலப்படம். இதில்  மர்மரா கடல்,  ஏஜியன் கடல், மற்றும் கருங்கடலும் குறிக்கப்பட்டுள்ளன.]]
[thumb|right|250px|செப்டம்பர் 2006இல் எடுக்கப்பட்ட செய்மதிப் படிமம்.  இடப்புறமுள்ள நீர்நிலை [ஏஜியன் கடல். வலப்புற மேற்பகுதியில் உள்ளது மர்மரா கடல். இவ்விரு கடல்களுக்குமிடையே வடகிழக்கிலிருந்து தென்மேற்காக குறுகலாக அமைந்துள்ளதே தார்தனெல்சு நீரிணை.  நீரிணையின் வட கடலோரமாக உள்ள நீளமான, குறுகிய மூவலந்தீவு   *கெலிபோலி* எனப்படும் ஐரோப்பிய நிலப்பரப்பாகும்.  கீழுள்ள *திரோடு* என அழைக்கப்படும் மூவலந்தீவு ஆசிய நிலப்பரப்பாகும். திரோடு மூவலந்தீவில்  *கனக்காலே* நகரம் தெரிகின்றது.]]
thumb|250px|தார்தனெல்சு நீரிணை புவிப்பரப்பின் அண்மித்தக் காட்சி

**தார்தனெல்சு** (*Dardanelles*, (; , ), செவ்வியல் தொன்மைக்காலத்து **எல்லெசுபொன்ட்** (*Hellespont*)
(; , *Hellespontos*, தமிழில் "எலியின் கடல்"), துருக்கியின் வடமேற்கிலுள்ள குறுகலான இயற்கை நீரிணை ஆகும். இது பன்னாட்டளவில் மிகவும் குறிப்பிடத்தக்க நீர்வழியாகும். இது  ஐரோப்பா, ஆசியா கண்டங்களின் எல்லையில் அமைந்துள்ளது.  ஆசிய துருக்கியையும் ஐரோப்பிய துருக்கியையும் பிரிக்கிறது. பன்னாட்டுக் கடற் போக்குவரத்தில் பயன்படுத்தப்படும் உலகின் மிகக் குறுகலான நீரிணைகளில் ஒன்றாக விளங்குகின்றது.  இந்த நீரிணை மர்மரா கடலை  ஏஜியன்,  நடுநிலக் கடல்களுடன் இணைக்கிறது. அதே சமயம் பொசுபோரசு வழியாக கருங்கடலுக்கும் வழியமைக்கிறது. தார்தனெல்சு 61 கி.மீ. (38 மைல்) நீளமும்,  1.2 முதல் 6 கி.மீ. (0.75 முதல் 3.73 மைல்) அகலமும் உள்ளது. மிகுந்த ஆழப்பகுதி கனக்கலே நகரருகே இதன் மிகக் குறுகலான பகுதியில் 103 மீ (338 அடி)  உள்ளது. சராசரியாக இதன் ஆழம் 55 மீ (180 அடி).
 
இந்த நீரிணையின் வட பகுதியில் மக்கள் குடியேற்றம் குறிப்பிடும்படி இல்லை; ஆனால் தெற்கில் 110,000 மக்கள்தொகை கொண்ட  கனக்கலே நகரம் உள்ளது. 
 
பொசுபோரசும், தார்தனெல்சும் கூட்டாக **துருக்கிய நீரிணைகள்** எனப்படுகின்றன.

பகுப்பு:துருக்கிய நீரிணைகள்
பகுப்பு:கனக்கலே மாகாணப் புவியியல்
பகுப்பு:துருக்கியின் புவியியல்
எலி (தொன்மவியல்)

**ஹெலி** (*Helle*, ; ), சில நேரங்களில் **அதாமசு** (*Athamantis*, Ἀθαμαντίς), எனப்படுவது கிரேக்கத் தொன்மவியலில் இடம்பெறும் ஓர் பாத்திரமாகும். இத்தேவதை ஜேசன் மற்றும் அர்கோனாட்சு கதையில் முதன்மையானவராக வருகிறார்.

## மேற்கோள்கள்

பகுப்பு:கிரேக்கத் தொன்மவியல்
பறி

**பறி** என்பது தமிழ் மீனவர்கள் தாங்கள் பிடித்த மீன்களை இடுகின்ற ஒரு பெட்டி ஆகும். இது பனை ஓலையில் செய்யப்பட்டதாக குடுவை போன்ற அமைப்பில் இருக்கும். இதைப் பார்ப்பதற்குச் சுரைக் குடுவை போலவே இருக்கும். குருத்தோலைகளைக் கொண்டு இவற்றைப் பின்னுவதால், நெகிழும்தன்மை கொண்டதாக இருக்கிறது. இதற்கு கையளவுள்ள சிறிய வாய் அமைத்திருக்கும். உயிருடன் பிடிக்கப்படும் மீன்கள், துள்ளி வெளியே சென்றுவிடாதபடி இருக்க ஒரு அமைப்பைக் கொண்டதாகவும் இது உள்ளது. 
## மேற்கோள்கள்

பகுப்பு:பனையிலிருந்து பெறப்படும் உணவல்லாப் பொருட்கள்
பகுப்பு:கொள்கலன்கள்
அரிவட்டி

**அரிவட்டி** என்பது தமிழ்நாட்டின், கன்னியாகுமரி மாவட்டத்தில் அரிசிவடிக்கப் பயன்படுத்தப்படும் ஒரு பனை ஓலைக் கூடையாகும். இது அரிசி வடிக்கும் பெட்டியாதலால் ‘அரிவட்டி’ என அழைக்கப்படுகிறது. இது குமரி மாவட்டத்தில் மட்டும் செய்யப்படும் ஒரு பெட்டி வகை ஆகும். பெரும்பாலும் குருத்தோலைகளிலிருந்து பெறப்படும் ஈர்க்கில்களைக் கொண்டு செய்யப்பட்டுவந்தது. குருத்தோலைகள் கிடைப்பது அரிதானத தற்காலத்தில் சாரோலை ஈர்க்கில்களைக் கொண்டு செய்யப்படுகிறது. குமரி மாவட்டத்தில்  புட்டு (பிட்டு) செய்ய அரிசியைத் தண்ணீரில் ஊறப்போட்டுப் பின்னர் உரலில் இட்டுக் குத்தி மாவைச் சலித்தெடுப்பார்கள். ஊறப்போட்ட அரிசியை வடித்து உலர்த்தி எடுப்பதற்காக அனைத்து வீடுகளிலும் அரிவட்டி தவறாது இடம்பெற்றிருக்கும். திருமண வீடுகளின் அரிசியைக் கழுவி நீர் வடித்து உலையில் போட அரிவட்டியைப் பயன்படுத்துவர்.
## மேற்கோள்கள்

பகுப்பு:பனையிலிருந்து பெறப்படும் உணவல்லாப் பொருட்கள்
பகுப்பு:கொள்கலன்கள்
சரளா ராய்

**சரளா ராய்** *(Sarala Roy)* ( *சோரொலா ரே*) ஒரு கல்வியாளரும் சமூகப் பணியாளரும் ஆவார். இவர் கொல்கத்தாவில் உள்ள கோகலே நினைவுப் பள்ளியை நிறுவியதால் பெயர்பெற்றவர். 

## வாழ்க்கை
இவர் பிரம்மஞானச் சீர்திருத்தவாதியாகிய துர்கா மோகன் தாஸின் மகளாவார். இவர் சதீஷ் ரஞ்சன் தாஸ், அபலா போஸ், சைலா பாலா தாசு ஆகியோரின் தங்கையாவார். இவர் சித்தரஞ்சன் தாஸ், இந்தியத் தலைமை நீதிபதியாகிய சுதி ரஞ்சன் தாஸ் ஆகியோரின் ஒன்றுவிட்ட தங்கையாவார். இப்போது வங்க தேசத்தில் அமைந்துள்ள டாக்கா நகரத் தெலிர்பாகு குசும்பத்தைச் சேர்ந்தவர். இவர் கொல்கத்தா மாநிலக் கல்லூரியின் முதல் இந்திய முதல்வராகிய பிரசன்ன குமார் ராய் என்பவரை மணந்தார். 

## கல்வியாளர்

## அனைத்திந்திய மகளிர் கருத்தரங்கம்

## மேற்கோள்கள்

பகுப்பு:1946 இறப்புகள்
பகுப்பு:1859 பிறப்புகள்
பகுப்பு:இந்தியப் பெண் கல்வியாளர்கள்
பகுப்பு:இந்தியப் பெண் அறிவியலாளர்கள்
பகுப்பு:வங்காளப் பெண் அறிவியலாளர்கள்
சுனிதி தேவி

thumb|வலது|சுனிதி தேவி
**சுனிதி தேவி** *(Suniti Devi)* CIE (1864&ndash;1932) இந்தியாவைச் சேர்ந்த கோச்பீகார் மன்னராட்சிப் பகுதியின் மகாராணி ஆவார்.

## இளமை
இவர் கொல்கத்தாவைச் சேர்ந்த  பிரம்மஞான அவை சீர்திருத்தவாதி கேசவ் சந்திர சென்னின் மகளாவார்.

## பணி

இவர் 1932 இல் இராஞ்சியில் திடீரென இறந்தார்.

## தகைமைகள்
1887 - இந்தியப் பேரரசு ஆணை, இவரின் கணவர் நிரிபேந்திர நாராயண் விக்டோரியா அரசி பொன்விழா ஆண்டில் கலந்து கொண்டபோது வழங்கப்பட்டது.

## பெருமைகள்
கோச் பீகாரில் உள்ள சாலை ஒன்று * சுனிதி சாலை*  என வழங்கப்படுகிறது

## மேற்கோள்கள்

## வெளி இணைப்புகள்
*Sunity Devee (1921), *[https://archive.org/details/autobiographyofi00suniuoft The Autobiography of an Indian Princess]*, London: J. Murray, on the Internet Archive

பகுப்பு:1932 இறப்புகள்
பகுப்பு:1864 பிறப்புகள்
பகுப்பு:இந்தியப் பெண் உரிமைப் போராளிகள்
பகுப்பு:இந்தியப் பெண் கல்வியாளர்கள்
பகுப்பு:இந்தியப் பெண் அறிவியலாளர்கள்
பகுப்பு:வங்காளப் பெண் அறிவியலாளர்கள்
பகுப்பு:கொல்கத்தா நபர்கள்
கிழக்கு திரேசு

**கிழக்கு திரேசு**, (*East Thrace*,  *Eastern Thrace* (, அல்லது *திராக்கியா*; (*Trakya*, , *Anatoliki Thraki*; , *Iztochna Trakiya*), தென் ஐரோப்பாவிலுள்ள, திரேசு புவியியற் பகுதியின் கிழக்கிலுள்ள, தற்கால துருக்கி குடியரசின் அங்கமாகும். இது  **துருக்கிய திரேசு** எனவும் **ஐரோப்பிய துருக்கி** எனவும் அறியப்படுகின்றது. துருக்கியின் நிலப்பரப்பில்  3% உள்ள இப்பகுதியில் துருக்கியின் 14% மக்கள்தொகை உள்ளது. துருக்கியின் மற்ற பகுதிகள் புவியியல்படி தென்மேற்கு ஆசியாவிலுள்ள அனத்தோலியாவில் உள்ளன.  கிழக்கு திரேசு கடல் வணிகப் போக்குவரத்து மிக்கப் பகுதியில் உள்ளதால் வரலாற்றுச் சிறப்பு மிக்கதாக விளங்குகின்றது. இப்பகுதியில் உள்ள இரு குறுகலான நீரிணைகள் நடுநிலக்கடலையும்  கருங்கடலையும் இணைக்கின்றன.  இதனால் உருசியா, உக்ரைன், உருமேனியா, பல்காரியா, சியார்சியா நாட்டுக் கடற்படைகளுக்கு அணுக்கம் வழங்குவதால் போர்நிலை முதன்மையும் பெறுகின்றது.

## மேற்கோள்கள்

பகுப்பு:துருக்கியின் புவியியல்
கொழுப்பு ஆல்டிகைடு

**கொழுப்பு ஆல்டிகைடுகள்** *(Fatty aldehydes)* என்பவை திறந்த சங்கிலி வகை சேர்மங்களாகும். நீண்ட-சங்கிலி ஆல்டிகைடுகளான இவை மோனோ அல்லது ஒற்றை நிறைவுறா அல்லது பாலிநிறைவுறா சேர்மங்களாக இருக்கலாம். ஆக்டேனால், நோனேனால், டெக்கேனால், டோடெக்கேனால் அல்லது பன்னிருடெக்கேனால் உள்ளிட்ட ஆல்டிகைடுகள் கொழுப்பு ஆல்டிகைடுகள் வகையைச் சேர்ந்தவையாகும். ஆல்க்கேன்களை அடிப்படையாகக் கொண்டு கொழுப்பு ஆல்டிகைடுகளுக்கான பெயரிடல் முறை வருவிக்கப்படுகிறது. ஆல்டிகைடு குழுவுடன் ’ஆல்’ என்ற விகுதி சேர்க்கப்பட்டு இவற்றினுடைய பெயர் அடையாளப்படுத்தப்படுகிறது.     
## தோற்றம்
பல்வேறு சிட்ரசு வகை பழங்களின் அத்தியாவசிய எண்ணெய்கள் போன்ற பல இயற்கை பொருட்களில் கொழுப்பு ஆல்டிகைடுகள் என்பவை இயற்கைப் பகுதிப்பொருள்களாகும். ஆரஞ்சு பழத்தோலில் ஒரு கூறாக டெக்கேனால் கானப்படுகிறது. பலவகையான பூச்சி இனங்கள் சுரக்கும் பிரமோன்களில் கொழுப்பு ஆல்டிகைடு காணப்படுகிறது. இவை தவிர பாலூட்டிகளின்  இதயத் தசைகளிலும் கொழுப்பு ஆல்டிகைடுகள் காணப்படுகின்றன.
## தயாரிப்பு
தாமிர-துத்தநாக வினையூக்கிகளைப் பயன்படுத்தி கொழுப்பு ஆல்ககால்களை ஐதரசன் நீக்கல்வினைக்கு உட்படுத்தி கொழுப்பு ஆல்டிகைடுகளைத் தயாரிக்கிறார்கள். ஆல்க்கீன்களிலிருந்து ஆக்சோ செயல்முறை மூலமாக கொழுப்பு ஆல்டிகைடுகளை பெருமளவில் தயாரிக்கிறார்கள்.
## பயன்கள்
ஐதரோபார்மைலேற்றம் வழியாக ஆக்சோ செயல்முறையில் பெருமளவில் தயாரிக்கப்படும் கொழுப்பு ஆல்டிகைடுகள் நேரடியாக கொழுப்பு ஆல்ககால்கள் தயாரிக்கப் பயன்படுத்தப்படுகின்றன. வாசனைத் திரவியங்கள் தயாரிப்பில் பல கொழுப்பு ஆல்டிகைடுகள் நறுமணப்பொருளாகப் பயன்படுத்தப்படுகின்றன. பிரெஞ்சு நாட்டவரான கோகோ சேனல் அறிமுகப்படுத்திய முதலாவது வாசனைத் திரவியத்தின் குறிப்பீட்ட ஒரு மணமாக 2-மெத்திலன்டெக்கேனால் இருந்தது ஓர் உதாரணமாகும். உணவுப்பொருட்கள் மற்றும் நறுமணப் பொருள்கள் தயாரிப்பில் பயன்படுத்தப்படும் இனிப்பான டெக்கேனால் முறையே நறுமணப்பொருளாகவும் வாசனைத்திரவியமாகும் பயன்படுத்தப்படுகிறது. மற்றும் இது ஆரஞ்சுப் பழத்தோலின் வாசனையையும் நினைவூட்டுகிறது .     
## மேற்கோள்கள்

பகுப்பு:கொழுப்பு ஆல்டிகைடுகள்
கொடியலூர் அகத்தீசுவரர் கோயில்

**கொடியலூர் அகத்தீசுவரர் கோயில்**, தமிழ்நாடு, திருவாரூர் மாவட்டம், நன்னிலம் வட்டத்தில் உள்ள சிவன் கோயிலாகும்.

## கோயில் அமைப்பு
left|100x150px|thumb|மூலவர் விமானம் நுழைவாயிலைக் கடந்து உள்ளே செல்லும்போது விநாயகர், பலிபீடம், நந்தியைக் காணலாம். அடுத்து மூலவர் சன்னதிக்கு முன்பாக வலது புறம் எமதர்மராஜனும், இடது புறம் சனீஸ்வர பகவானும் உள்ளனர். மூலவராக அகஸ்தீஸ்வரர் உள்ளார். மூலவர் சன்னதிக்கு இடது புறம் ஆனந்தவல்லி சன்னதி உள்ளது. திருச்சுற்றில் விநாயகர்,  பாலசுப்பிரமணியன், விஜயலட்சுமி, சண்டிகேஸ்வரர், நவக்கிரகங்கள், பைரவர் ஆகியோரின் சன்னதிகள் உள்ளன.  கோஷ்டத்தில் தட்சிணாமூர்த்தி உள்ளார்.

## இறைவன், இறைவி
இக்கோயிலின் இறைவன் அகஸ்தீஸ்வரர், இறைவி ஆனந்தவல்லி.

## சிறப்பு
சனீஸ்வர பகவானும், எமதர்மராஜாவும் பிறந்த தலமென்றும், அவர்கள் இங்கு வழிபட்டதாகவும் கூறப்படுகிறது. 

## மேற்கோள்கள்

## வெளியிணைப்பு
* துர்காலட்சுமி, அவதாரத்தலத்தில் அருளும் ஆதவன் மைந்தன், தினமணி, 2 டிசம்பர் 2016

பகுப்பு:திருவாரூர் மாவட்டத்திலுள்ள சிவன் கோயில்கள்
ஏ. ஆர். சீனிவாசன்

**ஆ. இரா. சீனிவாசன்** (பிறப்பு: ஏப்ரல் 8, 1933) ஓர் இந்திய மேடை நாடக நடிகர், தொலைக்காட்சி நாடக நடிகர் மற்றும் திரைப்பட நடிகராவார்.

## இளமைக்காலம்
இவர் 1933 ஏப்ரல் மாதம் 8ஆம் நாள் சென்னையில் பிறந்தார். இவரின் தந்தை ஏ. எஸ். இராமமூர்த்தி மற்றும் தாயார் ஏ. ஆர். சரஸ்வதி.

ஏ. ஆர். எஸ் வழக்கறிஞருக்கான சட்டக்கல்வி பயின்றவர். பிலிப்ஸ் நிறுவனத்தில் சிலகாலம் பணியாற்றியவர் மற்றும் துடுப்பாட்ட வீரராவார். இவர் சீ ஹாக்ஸ் (Sea Hawks) என்ற கழகத்துக்காகவும், தென்சென்னை மண்டலத்துக்காகவும் விளையாடியுள்ளார்.

## நாடகத்துறை
தமிழ் நாடகவியலாளரும் திரைப்பட நடிகருமான ஒய்.ஜி. பார்த்தசாரதியால் 1964 இல் மேடைநாடகத்துறைக்கு வந்தார். ஏ. ஆர். எஸ். ஒய் ஜி பியின் யுனெடெட் ஆர்டிஸ்ட் அசோசியேசன் அமைப்பில் இணைந்து ஐம்பதாண்டுகளுக்கும் மேல் பணியாற்றியவர். வாணி கலா மந்திர், ஜெய் தியேட்டர் நிறுவனங்களின் நாடகங்களிலும் நடித்துள்ளார். பதினேழு நாடகங்களை இயக்கியுள்ளார். வெர்டிக்ட், இன்வஸ்ட்மெண்ட் அன்லிமிட்டட், அண்டர் செகரட்டரி, கண்ணன் வந்தான், மெழுகு பொம்மைகள், சுஜாதா, பாமினி, சுபேதார் சுதர்சனம் ஆகிய நாடகங்கள் இவர் நடித்த நாடகங்களுள் குறிப்பிடத்தக்கன.

## திரைத்துறை
1964இல் ராமன் பரசுராமன் என்னும் தெலுங்கு மொழிப்படத்தில் அறிமுகப்படுத்தப்பட்டார். நூறுக்கும் மேற்பட்ட திரைப்படங்களில் நடித்துள்ளார். அவற்றுள் ஏறத்தாழ 27 படங்களில் காவல்துறை அதிகாரியாக நடித்துள்ளார். பல படங்களில் கிறித்துவப் பாதிரியாராகவும் நடித்துள்ளார்.

## தொலைக்காட்சி நாடகத்துறை
1980இல் சென்னை தொலைக்காட்சி நிலையம் தொடங்கப்பட்ட நாளிலிருந்து தொலைக்காட்சி நாடகங்களிலும் ஆவணப்படங்களிலும் நடித்துவந்துள்ளார். விஜய் தொலைக்காட்சியில் ஒளிபரப்பான அவள் தொடரிலும், கலைஞர் தொலைக்காட்சியில் ஒளிபரப்பான சூர்யபுத்திரி தொடரிலும் நடித்துள்ளார்

## விருதுகள்
நடிப்புத்துறையில் பொன்விழா (ஐம்பதாண்டுகள்) கண்ட ஏ ஆர் எஸ் தமிழக அரசின் கலைமாமணி விருதினைப் பெற்றவர். 2005ஆம் ஆண்டு நாடக அகாடமி வழங்கும் நாடகரத்னா விருதினைப் பெற்றவர்.   மேடைநாடகத்துறையில் நடிகராய் வழங்கிய பங்களிப்பிற்காக 2011 ஆம் ஆண்டு நடுவணரசின் சங்கீத நாடக புரஸ்கார் விருதையும் பெற்றிருக்கிறார்.

## படப்பட்டியல் (முழுமையற்றது)

# பூந்தளிர் 1979
# ரங்கா 1982
# நான் மகான் அல்ல 1984
# நாயகன் 1987
# சட்டத்தின் திறப்பு விழா 1989
# வாட்ச்மேன் வடிவேலு 1994

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:1933 பிறப்புகள்
பகுப்பு:கலைமாமணி விருது பெற்றவர்கள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:சென்னை நடிகர்கள்
திரேசு

[thumb|right|220px|தற்காலத்தில் திரேசு [பல்காரியா, கிரேக்க, துருக்கி நாடுகளின் அங்கமாக உள்ளது.]]
[thumb|right|220px|திரேசின் இயல்பான-புவியியல் எல்லைகள்: பால்கன் மலைத்தொடர், ரோடோப் மலைகள் மற்றும் [பொசுபோரசு. ரோடோப் மலைகள் சிறப்பாகக் காட்டப்பட்டுள்ளன.]]
thumb|right|220px|உரோமைப் பேரரசில் இருந்த திரேசு மாகாணம்

**திரேசு** (*Thrace*,, : *Thráke*; ; *Trakiya*, ) ஐரோப்பாவின் தென்கிழக்கிலுள்ள வரலாற்றுச் சிறப்புடைய புவியியற் பகுதி ஆகும்.  இதனைச் சூழ  வடக்கில் பால்கன் மலைகளும் தெற்கில் ரோடோப் மலைகளும் ஏஜியன் கடலும், கிழக்கில்  கருங்கடலும்  மர்மரா கடலும் உள்ளன. இப்பகுதிகள் தற்காலத்தில் தென்கிழக்கு பல்காரியா, வடகிழக்கு கிரேக்கம், மற்றும் துருக்கியின் ஐரோப்பிய நிலப்பகுதியாக உள்ளன. இங்கிருந்த திரேசியர்கள் பண்டைக்கால இந்தோ ஐரோப்பிய மக்கள் ஆவர். திரேசியர்கள் ஐரோப்பாவின் நடு, கிழக்கு, தென்கிழக்கு பகுதிகளில் வாழ்ந்திருந்தனர்.

## பண்டை வரலாறு
திரேசின் மக்கள் தங்களை எவ்வாறாகவும் குறிப்பிட்டுக் கொள்ளவில்லை. இருப்பினும் இவர்களை திரேசியர்கள் என்றும் இப்பகுதியை திரேசு என்றும் கிரேக்கர்களே பெயரிட்டனர். திரேசியர்கள் பல பழங்குடி குழுக்களாக பிரிந்திருந்தனர். திரேசிய வீரர்கள் பெர்சிய படையில் பயன்படுத்தப்பட்டதாக அறியப்படுகிறது.  அடுத்திருந்த நாட்டு  அரசர் அலெக்சாந்தரின் படையில் பங்கேற்று தார்தனெல்சு நீரிணையைக் கடந்து  பாரசீகப் பேரரசுடன் போரிட்டனர்.

திரேசியர்கள் பலவாறாகப் பிரிந்திருந்தமையால் ஓர் அரசியலமைப்பைக் கொண்டிருக்கவில்லை. மலை மக்களாகிய திரேசியர்கள் இயல்பான போர்வீரர்களாக இருந்தனர். சமவெளிப் பகுதிகளில் வாழ்ந்திருந்த திரேசியக் குழுக்கள் அமைதியை விரும்பினர்.

அலெக்சாந்தர் திரேசைக் கைப்பற்றியிருந்தார். பின்னர் இது விடுதலை பெற்றது. பல முயற்சிகளுக்குப் பிறகு மீண்டும் பொ.யு 46இல் குளோடியசு காலத்தில் உரோமானியர்களால் கைப்பற்றப்பட்டனர்.  உரோமானியர் ஆட்சியில் இது  மாகாணமாகவும், பின்னர் நான்கு மாநிலங்களாகவும் பிரிக்கப்பட்டது. இறுதியில், பேரரசு  அழிபட்டநிலையில் ஆயிரமாண்டுகளுக்கு சண்டைகளையும் ஆக்கிரமிப்புகளையும் திரேசு எதிர்கொண்டது. இதன் பின்னர் திரேசு என்றுமே தன்னாட்சி பெற்றதில்லை.

## மேற்கோள்கள்

பகுப்பு:பண்டைய வரலாறு
பகுப்பு:ஐரோப்பிய வரலாறு
பகுப்பு:பல்கேரியா
பகுப்பு:கிரேக்கத்தின் புவியியல்
பகுப்பு:துருக்கியின் புவியியல்
சுவிரா ஜெய்ஸ்வால்

**சுவிரா ஜெய்ஸ்வால்** (Suvira Jaiswal) என்பவர் இந்திய வரலாற்றாளர். பழங்கால இந்தியாவின் சமூக வரலாற்றை ஆய்வு செய்தவர். இந்தியாவில் சாதிய முறை உருவான வரலாற்றையும் இந்து மதக் கடவுள்கள் பற்றியும் ஆராய்ச்சி செய்துள்ளார்.

## படிப்பும் பட்டமும் பணிகளும்

அலகாபாத் பல்கலைக் கழகத்தில் பயின்று வரலாறு பாடத்தில் முதுகலைப் பட்டம் பெற்றார். ராம் சரண் சர்மா என்ற வரலாற்று அறிஞரின் கீழ் ஆய்வு செய்து முனைவர் பட்டம் பெற்றார்.

1962 இல் பாட்னா பல்கலைக் கழகத்தில் பேராசியர் பணியில் சேர்ந்தார். சவகர்லால் நேரு பல்கலைக் கழக்த்தில் 1971 முதல் 1991 வரை பேராசிரியராக இருந்தார். 2007 இல் இந்திய வரலாறு பேரவையில் தலைவராகத் தேர்ந்தெடுக்கப் பட்டார்.

## உசாத்துணை

பகுப்பு:வரலாற்றாசிரியர்கள்
பகுப்பு:இந்திய வரலாற்றாளர்கள்
பகுப்பு:இந்தியப் பெண் வரலாற்றாளர்கள்
ஆக்டேனால்

**ஆக்டேனால்** *(Octanal)* என்பது CH3(CH2)6CHO அல்லது C8H16O என்ற மூலக்கூற்று வாய்ப்பாடு கொண்ட ஒரு கரிமச் சேர்மம் ஆகும். நிறமற்ற ஆல்டிகைடான இச்சேர்மம் பழத்தின் நறுமணத்துடன் காணப்படுகிறது. சிட்ரசு வகை சாறுகளில் இது இயற்கையாகத் தோன்றுகிறது. உணவுத் தொழிற்சாலைகளிலும் வாசனைத் திரவியங்கள் தயாரிப்புத் தொழிலிலும் ஆக்டேனாலை வர்த்தக முறை நறுமனமூட்டியாகப் பயன்படுத்துகின்றனர். எப்டீனை ஐதரோபார்மைலேற்றம் செய்வதன் மூலமும், 1-ஆக்டேனாலை ஐதரசன் நீக்கவினையில் ஈடுபடுத்தியும் பொதுவாக ஆக்டேனாலைத் தயாரிப்பார்கள்.
  
கேப்ரைலிக் ஆல்டிகைடு அல்லது ஆல்டிகைடு சி-8 என்றும் கூட ஆக்டேனாலை அடையாளப்படுத்துகிறார்கள்.
 
## மேற்கோள்கள்

பகுப்பு:கொழுப்பு ஆல்டிகைடுகள்
த மெக்

**த மெக்** (***The Meg***) என்பது 2018 ஆண்டைய அதிரடி அறிபுனைவு திகில் திரைப்படமாகும். அமெரிக்க அறிவியல் புனைவு எழுத்தாளரான ஸ்டீவ் அல்டென் எழுதி 1997இல் வெளியான   மெக்: எ நாவல் ஆஃப் டீப் டெரர் என்ற புதினத்தை அடிப்படையாகக் கொண்டு டீன் ஜார்ஜாரஸ், ஜான் ஹோபர் மற்றும் எரிக் ஹோயர் ஆகியோர் எழுத, ஜான் டர்டெல்டூப் இயக்கிய திரைப்படம் இதுவாகும். இப்படத்தில் ஜேசன் ஸ்டேதம்,   லீ பிங்கிங்கிங், ரெய்ன் வில்சன், ரூபி ரோஸ், வின்ஸ்டன் சாவ் மற்றும் கிளிஃப் கர்டிஸ் ஆகிய நட்சத்திரங்கள் நடித்துள்ளனர். படத்தில்  75 அடி நீள உடலுள்ள மெகலோடன் சுறா கடற்பகுதியில் மனிதர்களை விரட்டி வேட்டையாடுவதாக காட்டப்பட்டுள்ளது. இப்படம்  அமெரிக்க-சீன கூட்டுத் தயாரிப்பில், இரு நாடுகளிலும் 2018 ஆகத்து 10 இல், ரியல் டி 3 டி, டால்பி சினிமா, மற்றும் ஐமேக்ஸ் ஆகியவற்றில் வெளியிடப்பட உள்ளது. இப்படத்தின் தமிழ் மொழியாக்கப்படமானது **தி மெக் ஆழ்கடல் அரக்கன்** என்ற பெயரில் வெளியாக உள்ளது.

## அனுமானம்
பல கோடி ஆண்டுகளுக்கு முன்னர் பசிபிக் பெருங்கடலை ஆண்டு வந்து தற்பொது அழிந்துவிட்டதாக கருதப்படும் ‘மெகலோடன்’ என்ற  75 அடி நீள உடலைக் கொண்ட சுறா மீண்டும் சீனக் கடற்கரையிலிருந்து சுமார் நூறு மைல்கள் தொலைவில், தட்டுப்படுகிறது. அது பலரை வேட்டையாடும் நிலையில் அதை எதிர்கொள்ளும் ஜோனாஸ் டெய்லர் (ஜேசன் ஸ்டேதம்) என்ற அமெரிக்கக் கடற்படை அதிகாரி தன் குழுவினரைக் காக்க ஈடுபடும் ஆழ்கடல் சாகசங்களே படத்துக்கு அடிப்படையாக உள்ளது.

## நடிகர்கள்

* ஜோனஸ் டெய்லராக ஜேசன் ஸ்டேதம்
* சுய்ன் ஜாங்காக லி பிங்கிங் 
* ஜாக் மோரிசாக ரெயின் வில்சன்
* ஜாக்க்ஸ் ஹெர்ட்டாக ரூபி ரோஸ் 
* டாக்டர் மைவே ஜாங்காக வின்ஸ்டன் சாவ்
* ஜேம்ஸ் "மேக்" மேக்ராக்ட்சாக கிளிஃப் கர்டிஸ்
* டி.ஜே.வாக பேஜ் கென்னடி
* செலஸ்டெ சிங்கராக ஜெசிகா மெக்னியே
* தி வாலாக ஓல்ஃபூர் டேர்ரி ஓலஃப்ஸன்
* டாக்டர் ஹெலராக ரொபர்ட் டெய்லர்
* மீயிங்காக ஷிய்யா சோபியா காய்
* டோஷியாக மோஷி ஒக்கா
* டி ஆஞ்சலோவாக ராப் கிபா-வில்லியம்ஸ்
* மார்க்சாக டவாண்டா மரிமோமோ

## தயாரிப்பு
இந்த புத்தக உரிமையை முதலில் 1997 ஆம் ஆண்டு டிஸ்னியால் வாங்கப்பட்டது,  இருப்பினும் 2015 காலகட்டத்தில் உரிமையானது வார்னர் பிரதர்சுக்கு கைமாறியது. அந்த ஆண்டு சூன் மாதத்தில், எலி ரோத்துடன் இயக்கத்துக்கான பேச்சுவார்த்தை நடத்தப்பட்டதாகக் கூறப்பட்டது, இறுதியாக படத்தின் இயக்கமானது ஜோன் டர்டெல்டூப்பிடம் வந்து சேர்ந்தது.

நியூசிலாந்தின், மேற்கு ஆக்லாண்டில், 2016 அக்டோபர் 13 அன்று படத்தின் முதன்மைப் படப்பிடிப்பு துவங்கியது. 2017 சனவரி 11 அன்று முதன்மைப் படப்பிடிப்பு முடிவடைந்தது.

## வெளியீடு
த மெக் படமானது சீனாவில் கிராவிட்டி பிக்சர்சாலும் அமெரிக்காவில் வார்னர் புரோசால் 2018 மார்ச் 2இல் வெளியிடப்படவுள்ளதாக இருந்தது. வார்னர் பிரதர்ஸ் பிக்சர்ஸ் மற்றும் சீனாவின் கிராவிட்டி பிக்சர்ஸ் நிறுவனங்கள் சீனாவில் 2018 ஆம் ஆண்டு சீன புத்தாண்டின்போது படத்தை வெளியிடுவதாக தெரிவித்தன. 2018 மார்ச் 2இல் வருவதாக எதிர்பார்க்கப்பட்ட ஆண்டு விடுமுறை நாட்கள் இரண்டு வாரங்களுக்கு முன்னதாக 2018 பெப்ரவரி 16இல் துவங்கியது. இதனால் த மெக் படத்தின் வெளியீடு 2018 ஆகத்து 10க்கு தள்ளிப்போடப்பட்டது. படத்தின் அதிகாரப்பூர்வ முன்னோட்டமானது யூடியூப்பில் 2018 ஏப்ரல் 9, அன்று வெளியிடப்பட்டது.

## மேற்கோள்கள்

## வெளி இணைப்புகள்

* 
* 

பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:வெளிவரவிருக்கும் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:2018 திரைப்படங்கள்
கம்பினாசு

**கம்பினாசு** (*Campinas*, , *சமவெளி* அல்லது *புல்வெளி*)  பிரேசிலின் தென்கிழக்கு வட்டாரத்தில்  சாவோ பாவுலோ மாநிலத்திலுள்ள ஓர்  நகராட்சி. 2010 ஆண்டுக் கணக்கெடுப்பின்படி, நகரத்தின் மக்கள்தொகை 1,080,999, இது பிரேசிலின் 14வது மக்கள்தொகை மிக்க நகரமாக விளங்குகின்றது. சாவோ பாவுலோ மாநிலத்தில் மூன்றாவது மக்கள்தொகை மிக்க நகராட்சியாக உள்ளது.  பெருநகர் பகுதி, கம்பினாசு பெருநகர வட்டாரம், இருபது நகராட்சிகளை உள்ளடக்கியது; இதன் மக்கள்தொகை 3,656,363. இதன் பரப்பளவு 795,697 சதுர கிலோமீட்டர்கள் (307,220 சதுர மைல்கள்).

இந்த நகரம்  சாவோ பாவுலோ நகரிலிருந்து ஏறத்தாழ 90 கி.மீ. (56 மைல்) தொலைவில் உள்ளது.

## வெளி இணைப்புகள்
* 

## மேற்கோள்கள்

பகுப்பு:பிரேசிலின் நகரங்கள்
பகுப்பு:சாவோ பாவுலோ
தமிழ் உயர்கல்வி வரலாறு

**தமிழ் உயர்கல்வி வரலாறு** என்பது முறைசார்ந்த உயர்கல்வியில் தமிழ் இடம்பெற்றதைக் குறிப்பது ஆகும்.

## வரலாறு
### தமிழ்ச் சங்கங்களின் முயற்சிகள்
பிரித்தானியர் காலத்தில் முறையான பள்ளிப்படிப்பு உருவாகி அது வளர்வதற்கு முன்பு தமிழகத்தில் திண்ணைப் பள்ளிக்கூடங்கள் வழியாகவே தமிழ் கற்பிக்கப்பட்டது. மேற்கொண்டு தமிழை ஆழமாக படிக்கவேண்டுமானால் கவிராயர்களிடம் மாணாக்கராக சேர்ந்தே கற்கவேண்டி இருந்தது. அதற்காக கவிராயர்கள் உள்ள ஊருக்குச் சென்று அவர்களுடன் ஆண்டுக் கணக்கில் தங்கி தமிழ் கற்கும் சூழல் இருந்தது. தமிழ்நாட்டுக்கு முறையான பள்ளிப் படிப்பானது 1831இல் பிரித்தானியர் ஆட்சிக் காலத்தில் அறிமுகமானது. அப்போது  பள்ளியில் தமிழ் கற்பிக்க தேவைப்பட்ட ஆசிரியர்களுக்கு கவிராயர்கள் அளிக்கும் சான்றைக் கொண்டு நியமிக்கப்பட்டனர். காரணம் தமிழைக் கற்பிக்க முறையான கல்லூரிப் படிப்பும், கல்லூரிச் சான்றுகளும் இல்லாத நிலையே அப்போது நிலவியது ஆகும்.

1901 செப்டம்பர் 14 இல் மதுரைத் தமிழ்ச் சங்கம்  துவக்கப்பட்டபிறகு தமிழ்ப் புலவருக்கான பண்டித‍த் தேர்வை அச்சங்கம் முதலில் தொடங்கியது. அதில் *பிரவேசம்*, *பாலபண்டிதம்*, *பண்டிதம்* என்னும் மூன்று தேர்வுகள் நடத்தப்பட்டு பட்டங்கள் வழங்கப்பட்டன. இதற்கடுத்து திருநெல்வேலியில் தொடங்கப்பட்ட தென்னிந்தியத் தமிழ்ச் சங்கம் தமிழ்ப்புலவர் தேர்வை நடத்தத் தொடங்கியது. இந்தச் சங்கம் *சங்க நூற் சிறப்புப் புலவர்*, *கப்பியச் சிறப்புப் புலவர்*, *சமய நூற் சிறப்புப் புலவர்*, *நீதி நூற் சிறப்புப் புலவர்* என்னும் நான்குவகை சிறப்புப் புலவர் தேர்வுகளை நடத்தியது. இந்த இரண்டு இடங்களிலும்  தேர்வுக்கு வருபவர்கள் நூல்பட்டியலைப் பெற்று அவர்கள் தங்கள் சொந்த முயற்சியிலேயே படிக்கவேண்டிய சூழல் நிலவியது. இவை கல்லூரி, வகுப்பறை போன்ற ஏற்பாடுகளைச் சொய்து கொள்ளாமல் தேர்ச்சியை மதிப்பிட்டு பட்டம் தரும் பணியை மட்டும் செய்தன. இதனால் இவை நடத்திய தேர்வுகளும் தந்த பட்டங்களும் பல்கலைக்கழக ஏற்பு பெறாதவையாக இருந்தன. 

### கலப்புப்பாடம்
சென்னைப் பல்கலைக்கழகம் தமிழ்ப் புலமைக்கான வித்துவான் தேர்வை 1910இல் நடத்த‍த் தொடங்கியது. அங்கு தமிழும் சமசுகிருதமும் கலந்த மூவகைப் பாடத்திட்டங்கள் கடைபிடிக்கப்பட்டன.  வித்துவான் (2அ, 2ஆ, 2இ) என மூன்றுவிதமான பட்டங்கள் தரப்பட்டன.  தமிழ் மட்டும் கற்பிக்கப்படும் சூழல் எந்தக் கல்லூரியிலும், இல்லாத நிலையே இருந்த‍து. 

### தனித்தமிழ்க் கல்வி
அச்சமயம் திருவையாறு அரசர் கல்லூரியில் சென்னைப் பல்கலைக் கழகம் மேற்குறிப்பிட்டவிதமான சமசுகிருதத்துக்கு முக்கியத்துவம் அளிக்கும் வித்வான் படிப்பைத் துவக்கியது. இந்தக் கல்லூரி மாவட்டக் கழகத்தின் கட்டுப்பாட்டில் இருந்துவந்தது. இந்நிலையில் 1923இல் மாவட்டக் கழகத் தலைவராக நீதிக்கட்சித் தலைவர் ஏ. டி. பன்னீர் செல்வம் பொறுப்புக்கு வந்தார். அவரின் நிர்வாகத்தின்கீழ் திருவையாறு கல்லூரி வந்தது. இதன்பிறகு திருவையாறு கல்லூரியில் தனித்தமிழ் படிப்பைத் துவக்க வேண்டுமென்ற முனைப்பில் பல தடைகளைத் தாண்டி, முதன்முதலில் தனித்தமிழ் படிப்பானது வித்வான் (2ஈ) என்ற பெயரில் அளிக்கப்பட்டது. இந்தப் பட்டம் 1972இல் தமிழ் புலவர் என மாற்றம்பெற்றது. 

## மேற்கோள்கள்

பகுப்பு:தமிழ்நாட்டில் கல்வி
பகுப்பு:தமிழ்க் கல்வி
பகுப்பு:இந்தியாவின் கல்வி வரலாறு
உக்யெங்லிங் மடாலயம்

**உக்யெங்லிங் மடாலயம்** (**Urgelling Monastery**) என்பது இந்திய ஒன்றியத்தின் வடகிழக்கில் உள்ள அருணாச்சலப் பிரதேசத்தில் உள்ள ஒரு பௌத்த மடாலயம் ஆகும்.  6-ஆவது தலாய்லாமா பிறந்த இடமான இங்கு 1847-இல் இந்த மடாலயம் கட்டப்பட்டது.

## மேற்கோள்கள்

பகுப்பு:தவாங் மாவட்டம்
பகுப்பு:மடங்கள்
தவாங் மடாலயம்

**தவாங் மடாலயம்** (*Tawang Monastery*) என்பது இந்திய ஒன்றியத்தின், அருணாச்சலப் பிரதேசத்தின், தவாங் மாவட்டத்தின், தவாங் நகரில் உள்ள ஒரு பௌத்த மடாலயமாகும். இந்த பௌத்தமடாலயமானது இந்தியாவிலேயே மிகப் பெரியது. உலகின் மிகப்பெரிய பௌத்தமடாலயமான திபெத்தின் லாசாவில் பொட்டலா அரண்மனை மடாலயத்துக்கு அடுத்து இரண்டாவது பெரிய மடாலயம் ஆகும். இது தவாங் ஆற்றின் பள்ளத்தாக்கில், இதே பெயரிலான சிறிய நகருக்கு அருகில், அருணாச்சலப் பிரதேசத்தின் வடமேற்குப் பகுதியில்,  திபெத்திய மற்றும் பூட்டான் எல்லைகளுக்கு அருகாமையில் உள்ளது.

தவாங் மடாலயமானது திபெத்தியில் **கோல்டன் நாம்கே லாட்ஸே** என அழைக்கப்படுகிறது.,  இது "விண்ணுலகின் சொர்க்கம்" என மொழிபெயர்க்கப்படுகிறது. இதை 5வது தலாய் லாமாவின் விருப்பத்திற்கு இணங்க. மெரிக் லாமா 1680-1681இல் நிறுவினார்.   இது மகாயான பௌத்த மதத்தின் கெலுக் பாடசாலைக்கு சொந்தமானது, மேலும் பிரித்தானிய ஆட்சிக் காலத்திலும் லாசாவின் டிரெபங் மடாலயத்தில் சமய உறவு தொடர்ந்து இருந்துவந்தது.

மடாலயம் மூன்றடு உயரப் பிரிவுகளாக உள்ளது.  இது 925 அடி (282 மீ) நீள மதிற்சுவரால் சூழப்பட்டுள்ளது. இந்த வளாகத்தில் 65 குடியிருப்பு கட்டிடங்கள் உள்ளன. மடாலய நூலகத்தில் பழங்காலத்திய மதிப்புமிக்க சமய நூல்கள் உள்ளன.

## அமைவிடம்
thumb|தொலைவில் இருந்து தோற்றம்

இந்த மடாலயமானது மலை உச்சிக்கு அருகில் சுமார் 10,000 அடி உயரத்தில்,   பனி-மூடிய மலைகள் மற்றும் ஊசியிலையுள்ள காடுகளோடு தவாங் ஆற்றுப் பள்ளத்தாக்கிலிருந்து காட்சியளிக்கிறது. அதன் தெற்கு மற்றும் மேற்குப் பகுதிகளின் ஓரத்தில், நீரோடைகளால் உருவான செங்குத்தான பள்ளத்தாக்குகளோடு, வடக்கில் ஒரு கிளைக் குன்றும்,  கிழக்கில் ஒரு  சரிவான தரைப் பாதையையும் கொண்டுள்ளது.  மடாலயத்தின் பெயரைக் கொண்ட அருகில் உள்ள தவாங் நகரானது, சாலை, தொடர்வண்டி, வானூர்தி சேவைகள் மூலமாக நன்கு இணைக்கப்பட்டுள்ளது. அருகிலுள்ள தொடருந்து நிலையம்   280 கி.மீ (170 மைல்) தொலைவில் உள்ள பாலுக் பாங் தொடருந்து நிலையம் ஆகும். 350 கிலோமீட்டர் தொலைவில் உள்ள தேஜ்பூர் விமான நிலையம் அருகில் உள்ள விமான நிலையம் ஆகும்.

## மேற்கோள்கள்


## வெளி இணைப்புகள்

* Tawang Monastery multilingual site
* Tawang  at Arunachaltourism.com
* A walk around Tawang Monastery

பகுப்பு:தவாங் மாவட்டம்
பகுப்பு:மகாயான பௌத்தம்
பகுப்பு:மடங்கள்
பய்சுன்னிசா சவுதுராணி

** நவாப் பேகம் பய்சுன்னிசா சவுதுராணி** *(Nawab Begum Faizunnesa Choudhurani)* (1834–1903)  ஓம்னாபாத் பச்சிம்காவோன் பகுதியின் நிலக்கிழார் ஆவார். இது இன்றைய வங்கதேசத்தில் காமில்லா மாவட்டத்தில் உள்ளது.  இவர் பெண்கல்வி, சமூகச் சிக்கல்களின் பரப்புரைகளுக்காகப் பெயர்பெற்றவர்.  இவரது சமூகப் பணிகளுக்காக, 1889 இல்  அரசி விக்டோரியா பய்சுன்னிசாவுக்கு நவாப் பட்டத்தை வழங்கினார். தெற்காசியாவில் முதலில் நவாப் பட்டம் பெற்ற முதல் பெண்மணி இவரேயாவார்.

இவரது கல்வி, இலக்கியப் பணிகள் 1857 படைவீர்ர் (சிப்பாய்) கிளர்ச்சிக்குப் பிந்தைய காலத்தவையாகும். அப்போது இந்திய முசுலீம் மக்கள் முழுமையாக குடியேற்ற அரசான பிரித்தானியரின் கொடுமைக்குள்ளாகி அடிமைபட்டு உழன்றனர். பிறரிடம் இருந்து பெரிதும் பாகுபடுத்தப்பட்டனர். இந்தப் பண்பாட்டுச் சூழலில் பய்சுன்னிசா பல பெண்களுக்கான பள்ளிகளை நிறுவினார். குறிப்பாக, இவர் தனது நூலாகிய ரூப்ஜாலால் காப்பியத்தில் ஒரு முசுலீம் தலைவனைப் படைத்து எதிர்காலத்துக்கான நம்பிக்கையையும் தன்னம்பிக்கையும் ஊட்டி முசுலீம் சமுதாயத்தை துன்பத்தில் இருந்தும் அறியாமை வலையில் இருந்தும் மீட்டெடுத்தார் எனலாம்.

இவர் பெண்கல்விப் போராளி; கொடையாளர்; முனைவுமிக்க சமூகப் பணியாளர்.
 
## இளமையும் பின்னணியும்

சவுதுராணி காமில்லா மாவட்ட இலக்சம் சேர்ந்த பச்சிம்காவொனில் பிறந்தார். இது இன்றைய வங்கதேசத்தில் உள்ளது.  இவரின் தந்தையார் ரகமது அலி சவுதுரி; இவர் சாசாதா மிர்சா அவுரங்கசீப் எனவும் அழைக்கப்பட்டார்.இவர் கான் பகதூரின் நவாப் ஆவார். இவர் மொகலாயப் பேர்ரசர்களின் கால்வழியினர்; ஓம்னாபாத் பச்சிம்காவோன் பகுதி நிலக்கிழார் ஆவார். பய்சுன்னிசா முகத்திரையணிந்த மரபுவழி முசுலீம் குடும்பத்தில் பிறந்தவர்ரிவர் முறைசார் கல்வி பயிலவில்லை; ஆனால் ஓய்வு நேரத்தில் தனது நூலகத்தில் தானே கல்வி கற்றார். இவர் அரபு, பாரசீகம், சமற்கிருதம், வங்கமொழி ஆகியற்றில் சிறந்த புலமை பெற்றார்.  இவர் 1860 இல் அருகாமையில் நிலக்கிழாராக இருந்து தூரத்து உறவினரான மகம்மது காசியை இரண்டாம் மனைவியானார். ஆனால் இவர் இருபெண்களுக்குத் தாயாகிய பிறகு, இருவரும் மணவிலக்கு பெற்றதால் இவர் மீண்டும் தன் பெற்றோரின் குடும்பத்தில் வாழலானார்.

## வாழ்க்கைப்பணியும் கொடையும்

## மேற்கோள்கள்

பகுப்பு:இந்தியப் பெண் கல்வியாளர்கள்
பகுப்பு:இந்தியப் பெண் அறிவியலாளர்கள்
பகுப்பு:வங்காளப் பெண் அறிவியலாளர்கள்
பகுப்பு:வங்காள எழுத்தாளர்கள்
பகுப்பு:இந்தியப் பெண்ணியவாதிகள்
பகுப்பு:இந்தியப் பெண்ணுரிமைப் போராளிகள்
பகுப்பு:1834 பிறப்புகள்
பகுப்பு:1903 இறப்புகள்
பகுப்பு:வங்கதேசப் பெண்ணிய எழுத்தாளர்கள்
தீபோ கூர்த்துவா

**தீபோ கூர்த்துவா** (*Thibaut Nicolas Marc Courtois*, பிறப்பு: 11 மே 1992) பெல்சியத்தைச் சேர்ந்த தொழில்முறைக் காற்பந்தாட்ட வீரர் ஆவார். இவர் பெல்சியத் தேசிய அணி, மற்றும் இங்கிலாந்தின் செல்சீ அணி ஆகியவற்றில் கோல்காப்பாளராக விளையாடுகிறார்.

2011 அக்டோபர் முதல் பன்னாட்டுப் போட்டிகளில் பங்கேற்று வருகிறார். 2014 உலகக்கோப்பை காற்பந்து, யூரோ 2016, 2018 உலகக்கோப்பை காற்பந்து ஆகிய போட்டிகளில் பெல்சிய அணியில் கோல்காப்பாளராக விளையாடினார். 2018 உலகக்கோப்பை காற்பந்து போட்டிகளில் சிறந்த கோல்பாப்பாளருக்கான தங்கக் கையுறை விருதைப் பெற்றுக் கொண்டார்.

## பன்னாட்டுப் பங்களிப்புகள்

## விருதுகள்
**[[அத்லெடிகோ மாட்ரிட்]]**
*லா லீகா: 2013–14
*கோபா டெல் ரே: 2012–13
*யூஈஎஃப்ஏ யூரோப்பா கூட்டிணைவு: 2011–12
*யூஈஎஃப்ஏ உன்னதக் கோப்பை: 2012
*யூஈஎஃப்ஏ வாகையர் கூட்டிணைவு இரண்டாவது: 2013–14

**[[செல்சீ கால்பந்துக் கழகம்|செல்சீ]]**
*இங்கிலீஷ் பிரீமியர் லீக்: 2014–15, 2016–17
*எஃப் ஏ கோப்பை: 2017–18
*கால்பந்து கூட்டிணைவுக் கோப்பை: 2014–15

**[[பெல்ஜியம் தேசிய காற்பந்து அணி|பெல்ஜியம்]]**
*உலகக்கோப்பை காற்பந்து மூன்றாம் இடம்: 2018

## மேற்கோள்கள்

## வெளி இணைப்புகள்

*Official profile  at அத்லெடிகோ மாட்ரிட்
*Belgium Stats at Belgian FA
*

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:பெல்ஜியக் காற்பந்தாட்ட வீரர்கள்
பகுப்பு:2018 உலகக்கோப்பை காற்பந்து வீரர்கள்
சி. எஸ். அமுதன்

**சி. எஸ். அமுதன்** (*C S Amudhan*)  இந்தியத் திரைப்பட இயக்குநர் மற்றும் பாடலாசிரியர் ஆவார். 1977 ஆம் ஆண்டு சூலை மாதம் 19 ஆம் தேதியன்று இவர் பிறந்தார். மின்னலே (2001) திரைப்படத்தின் மூலம் பாடலாசிரியராக அமுதன் சினிமாவில் அறிமுகமானார். இப்படத்தில் "மேடி மேடி" என்ற பாடலை இவர் எழுதினார்.   இவர் தமிழ் படம்  மற்றும் தமிழ் படம் 2.0  ஆகிய திரைப்படங்களை இயக்கியதன் மூலம் பரவலாக அறியப்படுகிறார்.

## திரைத்துறை

### இயக்குநராக

### பாடலாசிரியராக

## மேற்கோள்கள்

பகுப்பு:சென்னைத் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ் பாடலாசிரியர்கள்
பகுப்பு:1977 பிறப்புகள்
இரியூக்கியூ தீவுகள்

**இரியூக்கியூ தீவுகள்** (, அல்லது **நான்செய் தீவுகள்** (, கியூசூவிற்கும்  சீனக் குடியரசுக்கும் இடையிலான  சப்பானி தீவுகள்.  இங்குள்ள மக்கள் இரியூக்கியூ மக்கள் எனப்படுகின்றனர்.

## வரலாறு
14ஆம் நூற்றாண்டில் இத்தீவுகளில்  ஆண்டு வந்தது.  திறை கட்டும் அரசாட்சியாக சீனப் பேரரசுடன் இருந்து வந்தது.

17ஆம் நூற்றாண்டின் துவக்கத்தில் இந்த அரசாட்சி சப்பானுடன் திறை செலுத்தும் நாடாக இணைந்தது. preserving as usual the independence of the kingdom and its rulers.

### காலக்கோடு
* **1314**: நான்சன், சூசன், ஒக்கூசன் இராச்சியங்கள் நிறுவப்படல் 

* **1429**: இரியூக்கியூ இராச்சியம் நிறுவப்பட்டது 

* **1609**: சத்சூமா இராச்சியத்தால் இரியூக்கியூ இராச்சியம் தாக்கப்பட்டது 

* **1872**: புதிய இரியூக்கியூ கொற்றம் நிறுவப்பட்டது, 1872-1879

* **1879**:  ஓக்கினாவா மாகாணம் நிறுவப்படல்

* **1945**: ஒகினவா சண்டை

* **1972**: ஐக்கிய அமெரிக்கா இரியூக்கியூ தீவுகளை மீண்டும் சப்பானிற்கு திருப்பியளித்தல் 

## புவியியல்
இத்தீவுகள் கிழக்கு சீனக்கடலின் கீழ்கோடியில் அமைதிப் பெருங்கடலின் மேற்கு கோடியில் அமைந்துள்ளது.

இத்தீவுகள் இரு புவியியல் வலயங்களாக பிரிபட்டுள்ளன:  அமாமி தீவை மையமாகக் கொண்ட வடக்கு இரியூக்கியூ தீவுகள், மற்றும் ஒக்கினவா தீவை மையமாக்க் கொண்ட தெற்கு இரியூக்கியூ தீவுகள்  சில நேரங்களில் தெற்கு இரியூக்கியூ தீவுகள் ஒகினாவா தீவுகள் என்றும் சாக்கிசிமா தீவுகள் என்றும் மேலும் பிரிக்கப்படுகின்றன. 

இத்தீவுகளில் மிகவும் பெரியது ஓக்கினாவா தீவு.

## பண்பாடு
இத்தீவு மக்களால் கராத்தே கண்டுபிடிக்கப்பட்டது;  குறிப்பாக ஒக்கினாவா மாகாணத்தில்.

## மேற்கோள்கள்

பகுப்பு:ஜப்பானியத் தீவுகள்
கார்பன் மோனோபாசுபைடு

**கார்பன் மோனோபாசுபைடு** *(Carbon monophosphide)* CP என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இதனுடைய மூலக்கூற்று எடை42.984 ஆகும்.

தனிமவரிசை அட்டவணையின் 15 ஆவது குழுவில் இடம்பெற்றுள்ள நிக்டோகென்கள் எனப்படும் நைட்ரசன் குடும்பத்தின் சேர்மமாக கார்பன் மோனோபாசுபைடு அறியப்படுகிறது.  உறவுமுறையில் சால்கோகெனிக் இனத்தை ஒத்த சேர்மங்களைப் போல நிக்டோகெனிக் சேர்மங்களும் கருதப்படுகின்றன.  
 
ஒவ்வொரு ஈரணுவிலும் உள்ள பெரிய அணுக்களின் நிறை வேறுபாடுகள் தவிர கார்பன் மோனோபாசுபைடு, கார்பன் நைட்ரைடு இரண்டும் இரட்டை அடிமட்டநிலை ஆற்றல் அமைப்பு கொண்ட முழுமையடையாத திறந்த இணைதிறன் கூடு இனங்களாகும். ஆனால், கார்பன் மோனோசல்பைடு, கார்பன் மோனாக்சைடு இரண்டும் அடிமட்ட ஆற்றல் நிலையில் முழுமையடைந்த மூடிய இணைதிறன் கூடு இனங்களாகும்.
      
கார்பன் மோனோபாசுபைடின் எளிய ஈரணு தனியுறுப்பு 1990 ஆம் ஆண்டு விண்மீன்சூழ் மண்டலத்தில் இருந்த ஐ.ஆர்.சி +10216 என்ற விண்மீனில் கண்டறியப்பட்டது. ஐ.ஆர்.ஏ.எம் 30 மீட்டர் வானொலி அதிர்வெண் தொலைநோக்கி வழியாக 10 சுழற்சி கோடுகளை உற்றுநோக்கி பொருத்தி இந்த அடையாளம் உருவாக்கப்பட்டது

## மேற்கோள்கள்

பகுப்பு:கார்பன் சேர்மங்கள்
பகுப்பு:பாசுபைடுகள்
நிலவு மறைப்பு, 27 சூலை 2018

ஒரு முழுமையான நிலவு மறைப்பு 27 சூலை 2018 அன்று நிகழ்ந்தது. அப்போது நிலவு புவியின் நிழலின் மையக் கோடு வழியே நகர்ந்து சென்றது. எனவே இது 2011 சூன் நிலவு மறைப்புக்குப் பின் நிகழும் முதலாவது மைய நிலவு மறைப்பு ஆகும். மேலும் இது 2018ம் ஆண்டு நிகழ்ந்த இரண்டாவது நிலவு மறைப்பு ஆகும்.

இந்நிகழ்வின் போது நிலவு புவிக்கு மிக தொலைவில் இருந்ததால் இது நீண்ட நேரம் நீடித்தது. எனவே இது 21ஆம் நூற்றாண்டின் மிக நீளமான நிலவு மறைப்பாக இருந்தது. இது தோராயமாக 1 மணி 47 நிமிடங்கள் வரை நீடித்தது.

## தோற்றத்தன்மை

கிழக்கு ஆபிரிக்கா, மத்திய ஆசியாவில் முழுமையாகத் தோற்றும். கிழக்கு அமெரிக்கா, மேற்கு ஆபிரிக்காவின் மீதாக உதயமாகி, கிழக்கு ஆசியா மற்றும் அவுத்திரேலியா மேலாக மறையும்.

## பின்னணி

புவியின் நிழல் பகுதியில் நிலவு பயணிக்கும் போது நிலவு மறைப்பு நிகழ்கிறது. நிலவு மறைப்பின் ஆரம்பத்தில் புவியின் நிழல் நிலவொளியை முதலில் கருமையாக்கும். பின்னர் இது நிலவினை முழுமையாக மூடும். இதனால் நிலவு சிவப்பு நிறமாக மாறும் ( இது வளிமண்டலத் தன்மையைப் பொறுத்து மாறுபடலாம்).

## மேற்கோள்கள்

பகுப்பு:நிலவு மறைப்புகள்
மேரி பூனன் உலூகோசு

**மேரி போனன் உலூகோசு** *(Mary Poonen Lukose)*ஒரு மகப்பேறு மருத்துவரும் அறுவையரும் முதல் இந்தியப் பெண் பொது அறுவையரும் ஆவார்.  இவர் நாகர்கோவிலில் என்புருக்கிநோய்த் தணிப்பகத்தையும் 
திருவனந்தபுரத்தில் X-கதிர், இரேடியம் நிறுவனத்தையும் நிறுவியவரும் ஆவார். இவர் திருவாங்கூர் அரசர் சமத்தானத்தில் உடல்நலத் துறையின் தலைவராகவும் இருந்துள்ளார். இவர் திருவாங்கூர் அரசின் முதல் சட்டமன்றப் பெண் உறுப்பினரும் ஆவார். இந்திய அரசு இவருக்கு 1975 இல் நான்காம் இந்திய உயர்க்குடிமை விருதாகிய பத்மசிறீ விருதை வழங்கி மதிப்பளித்தது.

## மேற்கோள்கள்

## மேலும் படிக்க
* 

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:1886 பிறப்புகள்
பகுப்பு:1976 இறப்புகள்
பகுப்பு:இந்திய மகப்பேறியலாளர்கள்
பகுப்பு:இந்தியப் பெண் அறிவியலாளர்கள்
பகுப்பு:இந்தியப் பெண் அறுவையர்கள்
பகுப்பு:கேரளப் பெண் அறிவியலாளர்கள்
பகுப்பு:இந்தியப் பெண் மருத்துவர்கள்
1302

**1302** (**[[ரோம எண்ணுருக்கள்|MCCCII]]**) பழைய யூலியன் நாட்காட்டியில் திங்கட்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
*மே 18 &ndash; புரூஜெசு நகரில் பிரெஞ்சுப் படையினரை உள்ளூர் பிளம்மிய இராணுவத் துணைக்குழுவினரால் இரவில் படுக்கொலை செய்யப்பட்டனர்.
*சூலை 27 &ndash; உதுமானியத் துருக்கியர் பாஃபியசு நகரில் இடம்பெற்ற சமரில் பைசாந்தியர்களை வென்றனர்.
*செப்டம்பர் 24 &ndash; நாபொலி மன்னர் இரண்டாம் சார்லசு சிசிலி மன்னர் மூன்றா பிரெடெரிக்குடன் அமைதி உடன்பாட்டுக்கு வந்தார்.
*செப்டம்பர் 26 &ndash; லெவண்ட்டின் கடைசி சிலுவை வீரர்களைன் கடைசிக் கோட்டை ருவாது கைப்பற்றப்பட்டது.
*அக்டோபர் 4 &ndash; பைசாந்தியப் பேரரசுக்கும் வெனிசுக்கும் இடையில் இடம்பெற்ற அமைதி உடன்பாட்டை அடுத்து பைசாந்திய-வெனிசியப் போர் (1296–1302) முடிவுக்கு வந்தது.
*திருத்தந்தை எட்டாம் பொனிபேசு பிரான்சிஸ்கன் சபையைக் கட்டுப்பாட்டுக்குள் கொண்டு வந்தார்.
*கவிஞர் டான்டே அலிகியேரி புளோரன்சில் இருந்து வெளியேற்றப்பட்டார்.
*இசுக்கொட்லாந்து மன்னர் இராபர்ட்டு புரூசு இங்கிலாந்தின் முதலாம் எட்வர்டுடன் அமைதி உடன்பாட்டுக்கு வந்தார்.
*பிரெஞ்சு மன்னர் நான்காம் பிலிப்பு யூதச் சொத்துக்களை பறிமுதல் செய்தார்.
*கன்பூசியக் கோவில் பெய்ஜிங்கில் அமைக்கப்பட்டது.
*வரோதய சிங்கையாரியன் யாழ்ப்பாண இராச்சியத்தை ஆண்டான்.

## பிறப்புகள்
*பெப்ரவரி 22 &ndash; ஜெஜீன் கான், சீன யுவான் வம்சப் பேரரசர் (இ. 1323)

## இறப்புகள்

## மேற்கோள்கள்
மாலிப்டினம் கார்பைடு

**மாலிப்டினம் கார்பைடு** *(Molybdenum carbide)* என்பது MoC மற்றும் Mo2C என்ற மூலக்கூற்று வாய்ப்பாடுகளைக் கொண்ட கனிம வேதியியல் சேர்மமாகும். மிகவும் கடினத்தன்மை கொண்ட எதற்கும் வளைந்து கொடுக்காத பீங்கான் வகைப் பொருளாக இது வர்த்தக முறையில் வெட்டும் கருவிகளில் உளி முனையாகப் பயன்படுத்தப்படுகிறது.  

## மேற்கோள்கள்

பகுப்பு:மாலிப்டினச் சேர்மங்கள்
பகுப்பு:கார்பைடுகள்
பகுப்பு:மீக்கடினப் பொருட்கள்
பகுப்பு:உருகாப் பொருட்கள்
காம்பிளி ஆறு

**காம்பிலி ஆறு** என்பது தமிழ்நாட்டின் திருப்பூர் மாவட்டம் பல்லடம் அருகே உள்ளே அனுப்பட்டி என்ற இடத்தில் துவங்கி ஈரோடு மாவட்டம் மயிலரங்கம் எனும் இடத்தில் அமராவதி ஆற்றோடு கலக்கும் ஒரு காட்டாறாகும். இதன் நீளம் சுமார் 70 கி.மீ. பெரு மழைக்காலங்களில் நதி போன்றும் மற்ற நேரங்களில் வறண்ட ஓடையாகவும் காட்சி தரும். இது செல்லும் வழியில் பல தடுப்பணைகள் கட்டப்பட்டு நீர் சேமிக்கும் முயற்சிகள் நடந்துகொண்டுள்ளன. முழுமையாக மீட்டெடுக்கவும் பல்வேறு ஆலோசனைகளும் முன்வைக்கப்பட்டுள்ளன.

இந்த ஆற்றின் குறுக்கே திருப்பூர் மாவட்டம் காங்கயம் வட்டம் வெள்ளகோவிலை அடுத்த உத்தமபாளையத்தில் வட்டமலைக்கரை ஓடை அணை அமைந்துள்ளது. இந்த அணையின் மூலம் 6,043 ஏக்கர் நிலங்கள் பாசன வசதி பெறுகின்றன.

பகுப்பு:திருப்பூர் மாவட்ட ஆறுகள்
பகுப்பு:ஈரோடு மாவட்ட ஆறுகள்
ஒக்கோத்துக் கடல்

**ஒக்கோத்துக் கடல்** (*Sea of Okhotsk* (; ) அமைதிப் பெருங்கடலின் மேற்குப் பகுதியிலுள்ள *கரையோரக் கடல்* ஆகும். இது கிழக்கில் கம்சாத்கா தீவகத்தையும் தென்கிழக்கில் கூரில் தீவுகளையும், தெற்கில் ஹொக்கைடோ தீவையும், மேற்கில் சக்கலின் தீவையும், வடக்கிலும் மேற்கிலும் நீண்ட கிழக்கத்திய சைபீரியக் கடற்கரையையும் எல்லைகளாகக் கொண்டுள்ளது. இதன் வடகிழக்கில் செலிகோவ் வளைகுடா உள்ளது. தூரக் கிழக்கில் உருவான முதல்  உருசியக் குடியேற்றமான ஒக்கோத்ஸ்க் ஒட்டி இக்கடல் பெயரிடப்பட்டுள்ளது.
## புவியியல்

ஒக்கோத்துக் கடலின் பரப்பளவு 611,000 ச.மை. (1,583,000&nbsp;கிமீ2).  சராசரி ஆழம் 2,818 அடி (859 மீட்டர்கள்). மிகப் பெரும ஆழம் 11,063 அடி (3,372 மீட்டர்கள்). இது மேற்கில் சக்கலின் வளைகுடா, தார்தரி வளைகுடா மூலமாகவும் தெற்கில் லா பெரூசு நீரிணை மூலமாகவும் சப்பான் கடலுடனும்  இணைந்துள்ளது.

ஒக்கோத்துக் கடலில் பெரும் பனிப்பாறைகள் காரணமாக குளிர்காலத்தில் பயணிப்பது மிகவும் கடினம் அல்லது இயலாதது.

சப்பானின் ஒக்கைடோவைத் தவிர இக்கடலின் அனைத்துப் பகுதிகளிலும் உருசிய நிலப்பரப்பே உள்ளது. எனவே இது பொதுவாக உருசியாவின் பகுதியாகக் கருதப்படுகின்றது.

## தீவுகள்
ஒக்கோத்துக் கடலின் சில தீவுகள் மிகப் பெரியன.  சப்பானின் இரண்டாவது பெரிய தீவான  ஒக்கைடோவும் உருசியாவின் சக்கலின் தீவும் இதில் அடங்கும்.  ஐயனித் தீவு தவிர மற்ற தீவுகள் அனைத்துமே கடலோரத் தீவுகளாகும்; ஐயனித் தீவு மட்டுமே கடலின் நடுவே உள்ள தீவாகும்.  பெரும்பாலான தீவுகளில் மக்கள் குடியேற்றங்கள் இல்லை. எனவே இவை சீல்கள், கடற்சிங்கங்கள், கடற்பறவைகளின் பாலினப் பெருக்கத்திற்கு சிறந்த இடங்களாக உள்ளன.

## மேற்கோள்கள்

## வெளி இணைப்புகள்
*Overview of Okhotsk region (pdf). 

பகுப்பு:உருசியக் கடல்கள்
பகுப்பு:சப்பானின் புவியியல்
பகுப்பு:அமைதிப் பெருங்கடலின் கடல்கள்
அதனா

**அதனா** (*Adana*, ; ; ) தெற்கு துருக்கியிலிலுள்ள முதன்மையான நகரம். இந்த நகரம் தென்மத்திய அனத்தோலியாவில் செய்கன் ஆற்றங்கரையில் நடுநிலக் கடலிலிருந்து 35 கி.மீ. (22 மை) தொலைவில் உள்நாட்டில் அமைந்துள்ளது.  அதனா மாகாணத்தின் நிர்வாகத் தலைநகரமாகவுள்ள அதனாவின் மக்கள்தொகை 1.7 மில்லியன். இது துருக்கியின் 5வது மிகுந்த மக்கள்தொகையுள்ள நகரமாக விளங்குகிறது.  அதனா-மெர்சின் பன்மையப் பெருநகர் பகுதியின் மக்கள்தொகை 3 மில்லியன் ஆகும். அதனா, மெர்சின்,டார்சசு நகரங்களை உள்ளடக்கிய இந்த பெருநகரப் பகுதி கிழக்கு-மேற்காக 70 கி.மீ. (43 மை) அகலமும் வடக்கு-தெற்காக 25 கி.மீ. (16 மை) நீளமும் கொண்டுள்ளது.

அதனா சிலிசியா எனப்படும் புவி-பண்பாட்டு வலயத்தின் மையத்தில் உள்ளது; இப்பகுதி தற்போது சுகுரோவா என அறியப்படுகின்றது.  ஆறு மில்லியன் மக்கள் வாழும், சிலிசியா துருக்கியின் மிகப்பெரும் மக்களடர்த்தி கொண்ட பகுதிகளில் ஒன்றாகும். சமவெளியான, வண்டல் பூமியாதலால் வேளாண்மைக்கு மிகவும் ஏற்றதாக விளங்குகின்றது.   இப்பகுதியில் அதனா மாகாணம், மெர்சின் மாகாணம், ஓசுமானியெ மாகாணம், அதாய் மாகாணங்கள் அடங்கியுள்ளன.
## மேற்கோள்கள்

## வெளி இணைப்புகள்

* Governorship of Adana
* Municipality of Adana 

பகுப்பு:துருக்கியின் நகரங்கள்
மண்மங்கலம் வட்டம்

**மண்மங்கலம் வட்டம்**, தமிழ்நாட்டின் கரூர் மாவட்டத்தில் புதிதாக நிறுவப்பட்ட ஆறாவது வருவாய் வட்டம் ஆகும். இவ்வட்டம் கரூர் வட்டத்தின் வடக்கில் உள்ள சில பகுதிகளைக்  கொண்டு 12 பிப்ரவரி 2014  நிறுவப்பட்டது. மண்மங்கலம் வட்டம் 326 சதுர கிலோ மீட்டர் பரப்பளவு கொண்டது.  மண்மங்கலம் வட்டத்தின் மக்கள்தொகை 1.65 இலட்சம் ஆகும். 

## நிர்வாகம்
இவ்வட்டத்தின் வட்டாட்சியர் அலுவலகம் மண்மங்கலத்தில் செயல்படுகிறது. மண்மங்கலம் வட்டம்  வாங்கல், மண்மங்கலம் மற்றும் தாளப்பட்டி என  3 உள்வட்டங்கள் எனும் பிர்காக்களும், 21 வருவாய் கிராமங்களும் கொண்டுள்ளது.

## மண்மங்கல வட்டத்தின் வருவாய் கிராமங்கள்

### வாங்கல் துணை வட்டத்தின் வருவாய் கிராமங்கள்
# நஞ்செய் கடம்பங்குறிச்சி 
# புஞ்செய் கடம்பங்குறிச்சி
# நன்னியூர்
#  வாங்கல்
# குப்புச்சிப்பாளையம்

### மண்மங்கலம் துணை வட்டத்தின் வருவாய் கிராமங்கள்
# மண்மங்கலம்
# ஆத்தூர்
# காதப்பாறை
# மின்னாம்பள்ளி
# நெரூர் (வடபாகம்)
# நெரூர் (தென்பாகம்)
# அச்சமாபுரம்
# சோமூர்
# கோயம்பள்ளி
# பஞ்சமாதேவி

### தாளப்பட்டி துணை வட்டத்தின் வருவாய் கிராமங்கள்
# ஆண்டாங்கோயில் (கிழக்கு)
# ஆண்டாங்கோயில் (மேற்கு)
# கருப்பம்பாளையம்
# அப்பிப்பாளையம்
# பள்ளபாளையம்
# தாளப்பட்டி 

## மேற்கோள்கள்


பகுப்பு:கரூர் மாவட்ட வட்டங்கள்
கடவூர் வட்டம்

**கடவூர் வட்டம்(இ) தரகம்பட்டி**(**Kadavur  taluk**) தமிழ்நாட்டின் கரூர் மாவட்டத்தின் ஆறு வருவாய் வட்டங்களில் ஒன்றாகும். கடவூர் வட்டம் கடவூர் மற்றும் மைலம்பட்டி என இரண்டு உள்வட்டங்களையும், 23 வருவாய் கிராமங்களையும் கொண்டுள்ளது. கடவூர் வட்டத்தின் வட்டாட்சியர் அலுவலகம் தரகம்பட்டியில் செயல்படுகிறது. 

கடவூர் ஊராட்சி ஒன்றியம் முழுமையாகவும்,  கிருஷ்ணராயபுரம் ஊராட்சி ஒன்றியத்தின் சில பகுதிகளும் கடவூர் வருவாய் வட்டத்தில் உள்ளது.  இவ்வட்டம் கரூர் மக்களவைத் தொகுதி  மற்றும் பெரம்பலூர் மக்களவைத் தொகுதிகளில் அடங்கியுள்ளது. 
 
## மக்கள்தொகை பரம்பல்
471.85 சதுர கிலோ மீட்டர் பரப்பளவு கொண்ட கடவூர் வட்டத்தின் 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 1,09,810 ஆகும். அதில் ஆண்கள் 54,852 ஆகவும், பெண்கள்  54,958 ஆகவும் உள்ளனர். பாலின விகிதம் 1000 ஆண்களுக்கு 1002 பெண்கள் வீதம் உள்ளனர். எழுத்தறிவு 57.85% ஆகவுள்ளது. ஆறு வயதிற்குட்பட்டோரில் ஆண் குழந்தைகள்  6,130 ஆகவும், பெண்கள் 5,747 ஆக உள்ளனர்.

## மேற்கோள்கள்

## வெளி இணைப்புகள்
* TNGIS 

பகுப்பு:கரூர் மாவட்ட வட்டங்கள்
பள்ளப்பட்டி (கரூர்)

**பள்ளப்பட்டி** (*Pallapatti*) தமிழ்நாட்டின் கரூர் மாவட்டத்தில் உள்ள 3 நகராட்சிகளுள் ஒன்றாகும். அரவக்குறிச்சி பேரூராட்சி அருகில், பள்ளப்பட்டி நகராட்சி  அமைந்துள்ளது 27 வார்டு உறுப்பினர்களைக் கொண்டது. பள்ளப்பட்டி பகுதியில் அமராவதி ஆற்றின் கிளை ஆறான *நன்காஞ்சி ஆறு* பாய்கிறது. நகராட்சியாக 2022 ஜனவரியில் தமிழக அரசு அறிவித்தது. நகராட்சியின் முதல் உள்ளாட்சி தேர்தல் பிப்ரவரி 2022 ல் நடைபெற்றது. இதில் நகராட்சி தலைவராக திமுக முனவர்ஜான் அவர்கள் பதவியேற்றார்கள். 27 வார்டுகளில் 31233 வாக்காளர் இருப்பதாக பதிவு செய்துள்ளது.

## அமைவிடம்
கரூர் - திண்டுக்கல் நெடுஞ்சாலையில்  அமைந்த பள்ளப்பட்டி, திண்டுக்கல்லிருந்து 47 கி.மீ. தொலைவிலும்,  கரூருக்கு தென்மேற்கே 37 கி.மீ. தொலைவில் உள்ளது. அரவக்குறிச்சிக்கு தெற்கே 7 கி.மீ. தொலைவில் பள்ளப்பட்டி நகராட்சி உள்ளது.

## மக்கள்தொகை பரம்பல்
18 வார்டுகளும், 7,426 வீடுகளும் கொண்ட பள்ளப்பட்டி பேரூராட்சியின் 2011ம் ஆண்டின் மக்கள்தொகை கணக்கெடுப்பின் படி,  மொத்த மக்கள்தொகை 30,624 ஆகும்.  அதில் ஆண்கள் 15,069  (49%) ஆகவும்; பெண்கள் 15,555  (51%) ஆகவும் உள்ளனர். பாலின விகிதம் 1000 ஆண்களுக்கு, 1032 பெண்கள் வீதம் உள்ளனர்.  எழுத்தறிவு 92.53% ஆகவுள்ளது. பள்ளப்பட்டியின் மொத்த மக்கள்தொகையில் 6 வயதிற்குட்பட்டோர்  3471  ஆகவுள்ளனர். பள்ளப்பட்டி பேரூராட்சியின்  பெரும்பாலான மக்கள்  தமிழ் மொழி பேசும் இசுலாமியர்களாக (94.90%) உள்ளனர்.

## மேற்கோள்கள்

பகுப்பு:கரூர் மாவட்டத்தில் உள்ள பேரூராட்சிகள்
1299

**1299** (**[[ரோம எண்ணுருக்கள்|MCCXCIX]]**) பழைய யூலியன் நாட்காட்டியில் வியாழக்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
*பெப்ரவரி 24 &ndash; தில்லி சுல்தான் அலாவுதீன் கில்சி குசராத்தைக் கைப்பற்ற தனது தளபதிகள் உலூக் கான், நுசுரத் கான் ஆகியோரை அனுப்பினான். .
*ஏப்ரல் &ndash; இசுக்கொட்டியர் ஆங்கிலேயர்களிடம் இருந்து ஸ்டேர்லிங் கோட்டையைக் கைப்பற்றினர்.
*சூலை 27 &ndash; உஸ்மான் பே பண்டைய கிரேக்க நகரமான நிக்கோமீடியாவை ஆக்கிரமித்து, சோகுத் நகரைத் தலைநகராகக் கொண்டு ஆட்சி செய்தான். இந்த உதுமானியப் பேரரசு 1920 வரை நீடித்தது.
*சூலை 31 &ndash; பீசா குடியரசும் செனோவாக் குடியரசும் முப்பதாண்டுகள் அமைதி உடன்பாட்டுக்கு வந்தன.
*நவம்பர் 1 &ndash; ஐந்தாம் ஏக்கோன் நோர்வேயின் மன்னராக முடிசூடினார்.
*டிசம்பர் 1 &ndash; பால்கனோரியா சமரில் சிசிலியின் இரண்டாம் பிரெடெரிக் மன்னர் டராண்டோவின் முதலாம் பிலிப்பு மன்னரைத் தோற்கடித்தார்.
*வெஸ்ட்மின்ஸ்டர் அரண்மனையில் தீ பரவியது.
*இங்கிலாந்தின் முதலாம் எட்வர்டு மன்னர் இலண்டனில் உள்ள இத்தானிய வணிகர்களிடம் இருந்து 2,000 பொலார்டு மார்க்குகள் பணத்தைக் கடனாகப் பெற்றார்.
*மங்கோலிய கான் 200.000 படையினருடன் இந்தியாவில் நுழைந்தான். தில்லி சுல்தான் அலாவுதீன் கில்சி அவர்களை விரட்டியடைத்தான்.
*சிங்கப்பூரா இராச்சியம் சிறீவிஜய இளவரசரால் உருவாக்கப்பட்டது. இவ்விராச்சியம் அடுத்த 100 ஆண்டுகள் வரை நீடித்தது.
*புளோரன்சு நகரம் வணிகங்களில் அராபிய எண்ணுருக்களைப் பயன்படுத்தத் தடை விதிக்கப்பட்டது. உரோமை எண்ணுருக்கள் மட்டுமே பயன்படுத்த அனுமதிக்கப்பட்டது.

## பிறப்புகள்

## இறப்புகள்

## மேற்கோள்கள்
கெர்மன்சா

**கெர்மான்சா** (*Kermanshah*,  அல்லது **பாக்தரன்** (Bākhtarān) அல்லது **கெர்மான்ஷான்**),  ஈரானின் மேற்குப் பகுதியில் தெகுரானிலிருந்து  525 கி.மீ. (326 மைல்) தொலைவில் அமைந்துள்ள நகரமாகும்.  இதேபெயருள்ள கெர்மான்ஷா மாகாணத்தின் தலைநகரமுமாகும். 2011 கணக்கெடுப்பின்படி இதன் மக்கள்தொகை 851,405. பெரும்பாலான மக்கள் தெற்கத்திய குர்தீசு மொழி பேசுகின்றனர்.  இங்கு மிதமான மலைப்பாங்கான வானிலை நிலவுகிறது.

கெர்மான்சா ஈரானில் மிகுந்த குர்தீசு மொழியினர் வசிக்கும் நகரமாகும். கெர்மான்ஷாவின் பெரும்பான்மை மக்கள் சியா இசுலாமியர்கள். இருப்பினும் சிறுபான்மை  சுன்னி இசுலாம் முஸ்லிம்கள், யர்சானியர்களும் இங்குள்ளனர்.

## மேற்கோள்கள்

## வெளி இணைப்புகள்

* Pictures of Inscription and Bas relief of Darius the Great  - Free Pictures of IRAN  irantooth.com
* Photos from Bisotun Complex  - From Online Photo Gallery Of Aryo.ir 
* Photos from Taqwasan  - From Online Photo Gallery Of Aryo.ir 
* Photos from Moavenol Molk Tekieh  - From Online Photo Gallery Of Aryo.ir 

பகுப்பு:ஈரானின் நகரங்கள்